CELEX: 32020D0971
Language: el
Date: 2017-11-20 00:00:00
Title: Απόφαση (Ευρατόμ) 2020/971 του Συμβουλίου της 20ής Νοεμβρίου 2017 σχετικά με την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου

7.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 215/1
               
            
         ΑΠΟΦΑΣΗ (Ευρατόμ) 2020/971 ΤΟΥ ΣΥΜΒΟΥΛΙΟΥ
         της 20ής Νοεμβρίου 2017
         σχετικά με την έγκριση της σύναψης, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 101 δεύτερο εδάφιο,
         Έχοντας υπόψη τη σύσταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 29 Σεπτεμβρίου 2015, το Συμβούλιο εξουσιοδότησετην Επιτροπή και τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας να διαπραγματευτούν συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Αρμενίας.
                  
               
                     (2)
                  
                  
                     Οι διαπραγματεύσεις έχουν ολοκληρωθεί επιτυχώς και η συμφωνία συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου («συμφωνία») μονογραφήθηκε στις 21 Μαρτίου 2017.
                  
               
                     (3)
                  
                  
                     Η συμφωνία θα υπογραφεί εξ ονόματος της Ένωσης και θα εφαρμοστεί προσωρινώς δυνάμει του άρθρου 385 της συμφωνίας, εν αναμονή της έναρξης ισχύος της σε μεταγενέστερη ημερομηνία.
                  
               
                     (4)
                  
                  
                     Η συμφωνία καλύπτει, επίσης, θέματα που εμπίπτουν στις αρμοδιότητες της Ευρωπαϊκής Κοινότητας Ατομικής Ενέργειας.
                  
               
                     (5)
                  
                  
                     Η υπογραφή και η σύναψη της συμφωνίας υπόκεινται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης.
                  
               
                     (6)
                  
                  
                     Συνεπώς, η συμφωνία θα πρέπει επίσης να συναφθεί εξ ονόματος της Ευρωπαϊκής Κοινότητας Ατομικής Ενέργειας όσον αφορά τα θέματα που εμπίπτουν στη Συνθήκη Ευρατόμ.
                  
               
                     (7)
                  
                  
                     Το άρθρο 102 της Συνθήκης Ευρατόμ ορίζει ότι η συμφωνία δύναται να τεθεί σε ισχύ για την Ευρωπαϊκή Κοινότητα Ατομικής Ενέργειας μόνον αφού κοινοποιηθεί προς την Ευρωπαϊκή Επιτροπή εκ μέρους των κρατών μελών ότι η συμφωνία αυτή ετέθη σε ισχύ σύμφωνα με τις διατάξεις του εσωτερικού τους δικαίου.
                  
               
                     (8)
                  
                  
                     Η σύναψη της συμφωνίας από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, θα πρέπει να εγκριθεί, όσον αφορά σε ζητήματα που εμπίπτουν στην αρμοδιότητα αυτής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται η σύναψη, από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου, συμπεριλαμβανομένης της προσωρινής εφαρμογής της (1).
         
         
            Άρθρο 2
            Η παρούσα απόφαση αρχίζει να ισχύει την επομένη της έκδοσής της.
         
         
            Βρυξέλλες, 20 Νοεμβρίου 2017.
            
               
                  Για το Συμβούλιο
               
               
                  Η Πρόεδρος
               
               M. REPS
            
         
         
            (1)  Το κείμενο της συμφωνίας επισυνάπτεται στην απόφαση του Συμβουλίου για την υπογραφή της.